Lonnie Kjer

Lonnie Høgh Devantier Askou Kjer, også kjent som Lonnie Kjer og Lonnie Devantier, (født 28. november 1972) er en dansk sanger og låtskriver som vant Dansk Melodi Grand Prix 1990 med sangen «Hallo hallo».

Musikalsk karriere 
Hun deltok i Eurovision Song Contest 1990 i Zagreb i daværende Jugoslavia (nå Kroatia), hvor hun endte på en åttendeplass. I 1991 ga hun ut debutalbumet Nu er det min tur. Ivan Pedersen og Søren Jacobsen skrev tittelmelodien og sangen «Rejsen til verdens ende».

«Lonnie Devantier» var hennes opprinnelige artistnavn, og i dag går hun under navnet «Lonnie Kjer» i rollen som låtskriver. Hun bor på Amager i København og er utdannet med hovedfag i rytmisk sang fra Rytmisk Musikkonservatorium. 

I 2006 skrev hun teksten til sangen «Grib mig», som ble sunget av Trine Jepsen og Christian Bach i Dansk Melodi Grand Prix samme år. I 2008 ga hun ut albumet Tæt på, og i 2009 ga hun i samarbeid med Stefan Mørk ut albumet 13 Songs. Samarbeidet med Mørk endte opp i bandet Dark & Dear som ga en rekke sanger de påfølgende årene.

Referanser

Eksterne lenker 
 
 

Danske sangere
Deltakere i Eurovision Song Contest
Vinnere av Dansk Melodi Grand Prix